open-index/open-wikipedia-markdown huggingface dataset:
Anna Hallava

**Anna Hallava** (s. 3. kesäkuuta 1974 Turku) on suomalainen lasten- ja nuortenkirjailija ja kieltenopettaja.

Hallava on koulutukseltaan filosofian maisteri. Hän opiskeli Helsingin yliopistossa englantilaista filologiaa, pohjoismaisia kieliä ja Britannian ja Irlannin tutkimusta.

Hallavan esikoisteos, nuortenromaani *Sammakkoprinsessa* (2015), yhdistää chick litiä ja fantasiaa. Se oli Topelius-palkintoehdokkaana vuonna 2016. Romaanin jatko-osa *Operaatio Huulituli* ilmestyi vuonna 2016. Hallavan kolmas nuortenromaani *Valpuri Vaahteran maaginen korva* ilmestyi vuonna 2017. Myös se oli Topelius-palkintoehdokas.

Vuodesta 2017 Hallava on kirjoittanut myös Lukupalat-lastenkirjasarjaan kuuluvaa *2 A:n Kamut* -sarjaa.

## Teokset
### Nuortenromaanit
* 
* 
* 

### Lastenkirjat
* 
* 
* 
* 
* 

## Lähteet

## Aiheesta muualla
* Anna Hallava Kirjasampo.fi:ssä
* Anna Hallava WSOY:n sivuilla
* Kanerva, Arla: Modernin tyttökirjan kirjoittanut Anna Hallava oppi lähestymään kustantamoja päämäärä edellä HS.fi. 3.8.2015. (maksullinen artikkeli)
Hedi Slimane

**Hedi Slimane** (s. 5. heinäkuuta 1968 Pariisi) on ranskalainen valokuvaaja ja muotisuunnittelija. Vuosina 2000–2007 hän oli Dior Hommen luova johtaja ja vuosina 2012–2016 Yves Saint Laurentin luova johtaja. Slimane jätti Yves Saint Laurentin tuotemerkin 31. maaliskuuta 2016. 

## Nuoruus
Slimane syntyi 5. heinäkuuta 1968 Pariisin 19. arrondissementissa italialaiselle äidille ja tunisialaiselle isälle. 11-vuotiaana hän löysi valokuvaamisen ja sai myös ensimmäisen kameransa. Muoti mielessään oleva nuori Slimane alkoi 16-vuotiaana tekemään omia vaatteitaan. Hän opiskeli taidehistoriaa École du Louvressa ja suoritti räätälinopintonsa miesten muotitalossa. Uransa alkuvaiheilla Slimane vieraili *[[Le Monde]]n* toimistoilla, toivoen tullakseen toimittajaksi.

## Bibliografia
* 2002&nbsp;– *Intermission 1*, Charta
* 2003&nbsp;– *Berlin*, Steidl/7L
* 2004&nbsp;– *Stage*, Steidl/7L
* 2005&nbsp;– *London Birth of A Cult*, Steidl/7L
* 2005&nbsp;– *Interzone: The Hedi Slimane Book*, Purple Fashion 4
* 2006&nbsp;– *Portrait of A Performer: Courtney Love*
* 2007&nbsp;– *Costa Da Caparica 1989* 
* 2008&nbsp;– *Rock Diary*, JRP-Ringier
* 2009&nbsp;– *American Youth*, MK2
* 2011&nbsp;– *Anthology of A Decade*, JRP-Ringier.

## Näyttelyt
* 2004&nbsp;– *Berlin*, Kunstwerke, Berliini
* 2004&nbsp;– *Berlin*, MOMA/PS1, New York
* 2004&nbsp;– *Berlin*, Koyanagi Gallery, Tokio
* 2004&nbsp;– *Stage*, Almine Rech Gallery, Pariisi
* 2005&nbsp;– *Robert Mapplethorpe*, Galerie Thaddaeus Ropac, Pariisi
* 2005&nbsp;– *Thank You For The Music*, Sprüth Magers, München
* 2006&nbsp;– *As Tears Go By*, Almine Rech Gallery, Pariisi
* 2006&nbsp;– *I Love My Scene*, Mary Boone Gallery, New York
* 2006&nbsp;– *Portrait of A Performer*, Galerie Gmurzynska, Zürich
* 2007&nbsp;– *Costa Da Caparica*, Ellipse Foundation, Lissabon
* 2007&nbsp;– *Sweet Bird of Youth*, Arndt & Partner, Berliini
* 2007&nbsp;– *Young American* at Foam Museum, Amsterdam
* 2007&nbsp;– *Perfect Stranger*, Almine Rech Gallery, Pariisi
* 2008&nbsp;– MUSAC Museo de Arte Contemporáneo de Castilla y León, León
* 2011&nbsp;– *Fragments Americana*, Almine Rech Gallery, Bryssel
* 2011&nbsp;– *California Dreamin, Myths and Legends of Los Angeles*, Almine Rech Gallery, Pariisi
* 2011&nbsp;– *California Song*, MOCA Museum of Contemporary Art, Los Angeles
* 2014&nbsp;– *SONIC*, The Fondation Pierre Bergé&nbsp;– Yves Saint Laurent, Pariisi

## Lähteet
Soundtrack to the Apocalypse

**Soundtrack to the Apocalypse** on yhdysvaltalaisen thrash metal -yhtye Slayerin boksijulkaisu, joka julkaistiin 25. marraskuuta 2003 levymerkillä American Recordings.

## Kappaleet

## Kokoonpano
* Tom Araya – basso, laulu
* Jeff Hanneman – kitara
* Kerry King – kitara
* Dave Lombardo – rummut (levyllä #1 kappaleet 1–18, levyllä #2 kappale 15, levyllä #3 kappaleet 1–7, 10–11, 16–17, levyllä #4 kappaleet 1–10, 15–17, levyllä #5 kappaleet 1–14)
* Paul Bostaph – rummut (levyllä #2 kappaleet 1–14, 16–22, levyllä #3 kappaleet 12, 14–15, levyllä #4 kappale 14)
* Jon Dette – rummut (levyllä #4 kappale 11)

## Aiheesta muualla
* 
*
Kesälesket

**Kesälesket** (*Gräsänklingar*) on Hans Iverbergin ohjaama ruotsalainen komediaelokuva vuodelta 1982. Sen ovat käsikirjoittaneet Åke Cato ja Jan Richter. Pääosia esittävät Gösta Ekman, Janne Carlsson, Lena Olin, Mona Seilitz ja Svante Grundberg.

## Juoni
Arkkitehti Gary saattaa konferenssimatkalle lähtevän vaimonsa lentokentälle, ajaa kolarin ja myöhästyy lentokenttäbussista, mutta saa kyydin autonasentaja Lasselta, joka on itsekin jäänyt juuri kesäleskeksi. Miehet tutustuvat ja alkavat viettää ”lomaviikkoaan” yhdessä, ja yläluokkainen arkkitehti saa kosketuksen aivan uuteen maailmaan.

## Vastaanotto
*Helsingin Sanomien* Helena Ylänen yllättyi, ettei *Kesälesket* ollut lainkaan niin huono kuin monet muut Ruotsista tuodut komediat, vaan ”varsin osuva ja sydämellinen huvinäytelmä kahden erilaisen ihmistyypin ja elämäntavan kohtaamisesta”. Se ei hänestä sisällä juuri mitään kestäviä elokuvallisia arvoja, mutta viihdyttäviä ja osuvia tilanteita kyllä.

## Lähteet
Dior

**Christian Dior SE**, joka tunnetaan yleisesti nimellä **Dior**, on ranskalainen luksustuotteita valmistava yhtiö, jota ohjaa ja johtaa ranskalainen liikemies Bernard Arnault. Arnault on myös maailman suurimman luksus-yhtiön LVMH:n johtaja. 

Muotisuunnittelija Christian Diorin vuonna 1946 perustama yhtiö suunnittelee ja myy valmisvaatteita, nahkatuotteita, muotiasusteita, jalkineita, koruja, kelloja, hajuvesiä, meikkejä sekä ihonhoitotuotteita, *[[haute couture]]n* tekijänä. Diorin ensimmäinen hajuvesi oli vuonna 1947 lanseerattu *Miss Dior*. Vuonna 1955 tuotevalikoimaan tulivat huulipunat ja muu kosmetiikka.

Diorin muotitalossa ovat työskennelleet monet kuuluisat muotisuunnittelijat, tunnetuimpana heistä Yves Saint-Laurent, joka otti vastuulleen muotitalon johdon Christian Diorin kuoltua vuonna 1957. Pierre Cardin työskenteli Diorilla vuosina 1947–1950. 

Dior on yksi niistä muotitaloista, joka italialaisen tutkivan journalismin TV-ohjelman *Reportin* mukaan käyttää tuotteidensa valmistajina laittomia maahantulijoita. Raportin mukaan laittoman ja järjestäytymättömän työvoiman hyväksikäyttö on yleistä luksusmuotituotteiden alalla. Käytäntö on, että muotitalo suunnittelee tuotteen ja tekee siitä mallikappaleen, mutta sen valmistus on siirretty alihankkijoiden ketjulle, jonka viimeinen lenkki on halpa, laiton työvoima.
Kuva:DiorLippenstift.jpg|Diorin huulipuna.
Kuva:Evita Dior.jpg|Eva Perón Diorin iltapuvussa vuonna 1950.
Kuva:DiorBohan1.JPG|Marc Bohanin Diorille suunnittelema asu vuodelta 1983.


## Lähteet

## Aiheesta muualla
Yves Saint Laurent (tuotemerkki)

**Yves Saint Laurent SAS**, joka tunnetaan myös nimillä **Saint Laurent** ja **YSL**, on ranskalainen luksustuotteita valmistava muotitalo, jonka Yves Saint-Laurent ja hänen kumppaninsa Pierre Bergé perustivat vuonna 1961. Saint Laurent Paris herätti *[[haute couture]]* -mallistonsa uudelleen henkiin vuonna 2015 luovan johtajan Hedi Slimanen alla. 

Yrityksen luova johtaja on vuodesta 2016 ollut Anthony Vaccarello.

## Lähteet

## Aiheesta muualla
Boryspilin piiri

**Boryspilin piiri** () on yksi Ukrainan Kiovan alueen hallinnollisista piireistä. Piiri on perustettu alkujaan vuonna 1923; ja heinäkuussa 2020 piirin hallintoaluetta laajennettiin merkittävästi. Piirin naapurina ovat Obuh’ivin piiri lounaassa, Kiovan suurkaupunki luoteessa, Brovaryn piiri pohjoisessa ja Pultavan alue idässä. Piiri sijaitsee välittömästi Kiovasta itäkaakkoon. Piirin hallintokeskus on Boryspilin kaupunki (63&nbsp;674 as., 2021).

Boryspilin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kiovan alueen piirien lukumäärän seitsemään. Laajentuneen Boryspilin piirin pinta-alaksi tuli 3&nbsp;873,2 neliökilometriä.

Ukrainan tilastokeskus arvioi Boryspilin piirin väkiluvuksi 203&nbsp;273 (1.1.2021). Kaupunkilaisiksi luokiteltiin 53,9 prosenttia piirin asukkaista (109&nbsp;520 as.), mihin kuului kolmen kaupungin (Boryspil, Perejaslav, Jahotyn) väestö. Ennen kesän 2020 aluehallinnon muutosta olemassaolleen Boryspilin piirin väkiluku oli oleellisesti pienempi (52&nbsp;440 ihmistä, arvio 1.1.2017)


Бориспольский район.svg|Boryspilin piiri kattoi ennen heinäkuun 2020 alueuudistusta huomattavasti nykyistä suppeamman alueen.
Boryspilski Islands Reserve-10-2009.JPG|Boryspilin saarten suojelualuetta.
Rogoziv - Church 2.jpg|Rohozivin kirkko.


## Lähteet

## Aiheesta muualla
Abdoulie Mansally

**Abdoulie Kenny Mansally** (s. 27. tammikuuta 1989 Banjul, Gambia) on gambialainen jalkapalloilija, joka edustaa Veikkausliiga-seura Interiä. Hänen pelipaikkansa on laitapuolustaja. Hän on kuulunut aikaisemmin Gambian jalkapallomaajoukkueeseen.

Mansally pelasi aluksi kotimaansa Gambian pääsarjaa, ja valittiin myös maansa maajoukkueeseen, joka pääsi vuoden 2007 alle 20-vuotiaiden MM-kisoihin Yhdysvaltoihin. Bostonin alueen Major League Soccer (MSL)-seura rekrytoi Mansalyn joukkueeseensa, ja allekirjoitti sopimuksen seuran kanssa. Ensimmäinen MSL-peli oli maaliskuussa 2008. Hän pelasi seurassa neljä kautta toukokuuhun 2012 yhteensä 89 ottelua. Keväällä 2010 hänet valittiin MLS-sarjan viikon pelaajaksi. Sen jälkeen hän pelasi MSL-sarjaa vielä neljä kautta Real Salt Laken ja Houston Dynamon riveissä. Kaikkiaan MSL-otteluita kertyi kaikkiaan 147. 

Abdoulie Mansally siirtyi Suomeen keväällä 2017 PS Kemin Veikkausliiga-joukkueeseen kahden vuoden sopimuksella.

Maajoukkuetasolla Mansally on edustanut monia Gambian nuorten maajoukkueita sekä miesten maajoukkueessa vuodesta 2008 alkaen.

## Lähteet
* 
* Flashcore.com: Abdoulie Mansally

### Viitteet

## Aiheesta muualla
Arramin rautatieasema

**Arramin rautatieasema** on rautatieasema Arramin kylässä East Riding of Yorkshiressä. Se sijaitsee Yorkshire Coast Linen varrella.

Asema avattiin vuonna 1853. Sitä käytti 1&nbsp;998 matkustajaa kaudella 2017–2018.

## Lähteet
* 

### Viitteet
MGM-1 Matador

Martin MGM-1 Matador on yhdysvaltalainen, taktinen ja kaksivaiheinen, maasta-maahan tyyppinen taisteluohjus. Siihen voitiin asentaa joko 20 tai 40 kilotonnin vahvuinen ydinkärki. Matadoria pidetään Yhdysvaltain ensimmäisenä toimivana ja palveluskäyttöön otettuna risteilyohjuksena. Sen lentonopeus oli 0,9 Machia. Ohjustyyppi nimettiin myöhempänä **TM-61 Matador**iksi.

Asetyyppi oli käytössä vuosina 1952–1962. Useat tämän tyypin ohjuksista oli sijoitettu Länsi-Saksaan. Muita sijoituspaikkoja olivat Aasian Kaukoidässä Taiwan ja Etelä-Korea. Tyypin korvasi vuosina 1959–1969 Martin MGM-13 Mace.

## Asetyypin yleisiä tietoja
### Yksikköhinta
* 132&nbsp;000 US-dollaria (USD)

### Ulkomitat
*Pituus: 12,10&nbsp;m (39 jalkaa, 7 tuumaa)
*Läpimitta: 1,20&nbsp;m (4 jalkaa, 6 tuumaa)
*Siipikärkiväli: 8,70&nbsp;m (28 jalkaa, 7 tuumaa)
*Laukaisumassa:  5&nbsp;400&nbsp;kg (12&nbsp;000 paunaa)

### Voimanlähde
*Lähtöraketti, 1. vaihe: Aerojet General- nestekäyttöinen laukaisuraketti, kesto 2 sek.
*Matkamoottori, 2. vaihe: 1× Allison J33-A-37 suihkumoottori
*Voimantuotto: 20&nbsp;kN (4&nbsp;300 paunaa/neliöjalka)

### Suorituskyky
*Matkanopeus: 0,9 Machia (945&nbsp;km/h, 560&nbsp;mph)
*Toiminta/lentokorkeus: 11&nbsp;000&nbsp;m (36&nbsp;000 jalkaa)
*Lakikorkeus: 14&nbsp;000&nbsp;m (45&nbsp;900 jalkaa)
*Kantama: 1&nbsp;180&nbsp;km eli 700 mailia

### Aseistus
*Taistelukärki: 20/40 kilotonnin W5- fissiopommi-ydinkärki tai konventionaalinen räjähde
*Taistelukärjen omamassa: arviolta 1&nbsp;400&nbsp;kg

### Ohjausjärjestelmä
*Radiovälitteinen komento-ohjaus (command guidance)

## Lähteet
*Lappi, Ahti: *Ilmatorjunta Kylmässä Sodassa*, Ilmatorjuntasäätiö, Jyväskylä, 2003 (Gummerus). . (s. 32–34)
### Viitteet

## Aiheesta muualla

*https://fas.org/nuke/guide/usa/theater/matador.htm
*http://www.designation-systems.net/dusrm/m-1.html
*http://www.mace-b.com/38TMW/Missiles/mace.htm
*http://forum.valka.cz/topic/view/19647/USA-MGM-1-Matador (tšekiksi)
*http://afspacemuseum.org/displays/Matador/ 
*http://www.nationalmuseum.af.mil/Visit/Museum-Exhibits/Fact-Sheets/Display/Article/196743/martin-tm-61a-matador/
Omar Jama

**Omar Hassan Jama** (s. 21. toukokuuta 1998 Helsinki) on somalialais-suomalainen jalkapalloilija, joka edustaa Ykkösliigassa pelaavaa Järvenpään Palloseuraa.. Hän on pelipaikaltaan keskikentän pelaaja.

Jama pelasi kaudet 2015 ja 2016 HJK:n reservijoukkueessa Kakkosessa. Hän teki tammikuussa 2017 sopimuksen Veikkausliigajoukkue PS Kemin kanssa.

## Lähteet
Ala-Luosta

**Ala-Luosta** on Pohjois-Savossa Rautavaaralla sijaitseva järvi.

## Maantietoa
Järven pinta-ala on 950 hehtaaria eli 9,5 neliökilometriä. Se on 8,6 kilometriä pitkä ja 3,3 kilometriä leveä. Sillä on suuri järvenselkä, joka on viisi kilometriä pitkä. Järven kaakkoispää kapenee lahdeksi, jonka päässä sijaitsee Pohjanlampi. Toinen merkittävä lahti sijaitsee lännessä  luusuassa Karin kylän luonna.
Järvessä on laskettu olevan 9 saarta, joiden yhteispinta-ala on 23 hehtaaria eli noin 2,4 % järven kokonaispinta-alasta. Kartalla on kuitenkin niiden lisäksi kolme muutakin saarta. Suuria saaria ovat Meltunsaari, Lamposaari ja Ukonsaari.
 
Järvi on luodattu ja siitä on julkaistu syvyyskartat. Sen tilavuus on 40 miljoonaa kuutiometriä eli 0,040 kuutiokilometriä. Järven keskisyvyys on 4,3 metriä ja suurin syvyys on 23 metriä. Syvin kohta sijaitsee järvenselän kaakkoispäässä Autioniemenedustalla.

Järven rantaviivan pituus on 33 kilometriä. Järven koillisrannat, etelärannat ja kaakkoispään kapea järvenosa ovat soistunutta metsämaata. Länsirannoilla pellot rikkovat metsäisen rantaviivan muutamissa kohdissa. Siellä sijaitseekin Karin kylä. Myös Luostanjoen suulla on raivattu hieman peltoa. Asutus on haja-asutusta ja vapaa-ajan asuntoja on yli 30. Niille johtaa tiet seututieltä 570, yhdystieltä 5702 ja 16482.

## Vesistösuhteet
Järvi sijaitsee Vuoksen vesistössä (vesistöaluetunnus 04) Nilsiän reitin valuma-alueen (04.6) Luostanjoen valuma-alueella (04.68), jonka Ala-Luostan alueeseen (04.681) järvi kuuluu. Järven vedenpinnan korkeus on 105,0 metriä mpy.
Valuma-alue saa pääosan vedestään Luostanjoesta, joka alkaa Ylä-Luostasta ja on Luostanjoen alueen (04.682) laskujoki, ja sen lisäksi myös Pohjapurosta, joka on Pohjanlammen valuma-alueen (04.686) laskuoja. Ala-Luostan valuma-alueella on seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Autiolampi (12 ha), joka laskee kaivettua ojaa myöten järven koillisrantaan, Iso-Valkeinen (102 ha), joka laskee Autiolampeen, Pikku-Valkeinen (2 ha), joka on laskuojaton lampi sekä Lehtolampi (22 ha), jonka laskuoja savioja laskee Karinjoen alkupäähän.

Järven laskujoki on yläjuoksulla nimeltään Karijoki. Siihen yhtyy 1,7 kilometrin jälkeen pohjoisesta Keyritynjoki, jonka jälkeen yhteisen joen nimeksi on merkitty Puntinjoki. Se laskee Ala-Siikajärveen.

## Lähteet

## Kirjallisuutta
* Ahonen, Tanja: *Ala-Luosta. Elämää ja muistoja järven ympäriltä.* Ala-Luostan Maamiesseura 2020.
Suurkaupungin yöelämän seuraukset

**Suurkaupungin yöelämän seuraukset** (, ”Vankilan portilla”) on vuonna 1911 valmistunut tanskalainen mykkäelokuva. August Blomin ohjaaman melodraaman päähenkilöä esittää Valdemar Psilander.

## Juoni
Aage on valtioneuvoksen lesken poika, joka tuhlaa rahansa suurkaupungin öisiin huvituksiin. Äiti suostuu maksamaan hänen velkansa, mutta kun poika tuo kotiin rahanlainaajan tyttären Annan, hän heittää heidät molemmat pihalle. Uudelleen velkaantunut Aage väärentää äitinsä allekirjoituksen ja yrittää epätoivoissaan varastaa hänen rahansa. Sillä aikaa Anna saa Aagen velkakirjan käsiinsä, hänen isänsä kuolee sydänkohtaukseen ja kaikki päättyy nuorenparin kannalta onnellisesti.

## Näyttelijät

## Tuotanto ja vastaanotto
Nordisk Films Kompagnin tuottama *Suurkaupungin yöelämän seuraukset* oli Valdemar Psilanderin läpimurtoelokuva ja yhtiön suurimpia menestyksiä. Sen ansioita ovat onnistuneet näyttelijäsuoritukset, tehokas tarinankerronta ja ulkokuvien luoma autenttisuuden tuntu. Paikallaan pysyvää kameraa kompensoivat erilaiset kuvakoot ja määrätietoinen leikkaus. Huomio kiinnittyy myös dramattiseen valaistukseen ja peilin käyttöön tilan luojana. Elokuvan juoni on nykynäkökulmasta banaali ja jopa huvittava, ja sen yhteiskuntakritiikki on latteaa.

*Suurkaupungin yöelämän seuraukset* myi 246 kopiota, lähes yhtä paljon kuin Nordisk Filmin edellinen suuri menestys, Viggo Larsenin *[[Leijonanmetsästys]]* vuonna 1907. Se sai kiittäviä arvioita Tanskan lehdistössä ja teki Psilanderista Asta Nielsenin jälkeen maan tunnetuimman elokuvatähden. Karismaattisesta näyttelijästä tuli erityisen suosittu Saksassa, Venäjällä ja Unkarissa.

Elokuvaa esitettiin Suomessa aluksi nimellä *Suuren kaupungin yöelämän seuraukset*. Sen alaotsikot *Valkoinen orjakauppa III* ja *Valkoisen orjakaupan hedelmät* viittasivat Alfred Cohnin ja Alfred Lindin Fotoramalle tekemään eroottiseen melodraamaan *Den hvide Slavehandel* (1910), josta August Blom ja Nordisk olivat kopioineet oman versionsa. *Suurkaupungin yöelämän seuraukset* sai Helsingissä heti suuren suosion ja sitä näytettiin elokuvateatteri Lyyrassa poikkeuksellisesti kahden viikon ajan.

## DVD-julkaisu
Tanskan elokuvainstituutin vuonna 2004 restauroima elokuva on julkaistu samalla DVD:llä kahden muun Psilander-elokuvan kanssa. Elokuvat on varustettu Neil Brandin pianomusiikilla ja englanninkielisellä tekstityksellä.

## Lähteet

## Aiheesta muualla
*
Sinettäjärvi

**Sinettäjärvi**, tai myös **Sinettäjärvi–Lehtojärvi**, on Lapissa Rovaniemellä sijaitseva järvi. Järven etäisyys Rovaniemen taajama-alueesta on kahdeksan kilometriä.

## Maantietoa
Järven pinta-ala on 940 hehtaaria eli 9,4 neliökilometriä. Se on 12,1 kilometriä pitkä ja 2,1 kilometriä leveä. Siinä on kaksi järviallasta, joita alle 100 metriä leveä Sinetänsalmi yhdistää toisiinsa. Järven luoteista osaa kutsutaan Lehtojärveksi ja kaakkoista osaa Sinettäjärveksi. Järvi on täysin saareton.

Järvi on luodattu, ja siitä on julkaistu syvyyskartat. Sen tilavuus on 91 miljoonaa kuutiometriä eli 0,091 kuutiokilometriä. Järven keskisyvyys on 9,6 metriä ja suurin syvyys on 40 metriä. Syvin kohta sijaitsee Sinettäjärvessä kaakkoispään pitkän syvänteen pohjoispäässä. Syvänteessä on yli 30 metriä syvää, mutta siinä on useita huomattavasti syvempiä kohtia. Lehtojärvellä on suurin osa alle kolme metriä syvää. Sen syvin kohta sijaitsee toisessa yli kolme metriä syvässä kohdassa.

Järven rantaviivan pituus on 33 kilometriä. Järven asutus on pääasiassa Lehtojärvellä olevaa haja-asutusta, mutta Sinetänsalmi on pieni kylä. Sinettäjärvellä on lähes pelkästään vapaa-ajan asutusta. Niille johtaa tiet kantatieltä 83 haarautuvilta kyläteiltä. Itse Sinettä sijaitsee 4,5 kilometrin päässä Ounasjoen rannalla.

## Vesistösuhteet
Järvi sijaitsee Kemijoen vesistössä (vesistöaluetunnus 65) Ala-Ounasjoen alueen (65.5) Ounasjoen alaosan alueella (65.51), jonka Sinettäjärven alueeseen (65.514) järvi kuuluu. Järven vedenpinnan korkeus on 96,1 metriä mpy.

Valuma-alue saa pääosan vedestään Sonkajoesta, joka on Sonkajärven valuma-alueen (65.515) Sonkajärvestä laskeva laskujoki. Järven laskujoki on Sinettäjoki, joka laskee Ounasjokeen kuljettuaan Sinettäjoen alueen (65.513) läpi.

## Lähteet
Marek Kaljumäe

**Marek Kaljumäe** (s. 18. helmikuuta 1991 Tallinna, Viro) on virolainen maajoukkuejalkapalloilija, joka edustaa suomalaista Veikkausliiga-seura PS Kemiä 1+1 sopimuksella. Hänen pelipaikkansa on keskuspuolustaja.

Kaljumäe aloitti uransa Viron III-liigassa SC Realin riveissä. Elokuussa 2009 hän solmi sopimuksen hollantilaisen FZ Alkmaarin knassa. Kaljumäe ei pelannut Alkmaarin miesten joukkueessa, vaan kauden 2010-2011 seuran alle 19-vuotiaiden joukkueessa. Syyskuussa 2010 hän pelasi lainalla toiseksi korkeimman sarjatason SC Telstarin riveissä. Marek Kaljumäe palasi kotimaahansa tallinnalaisen FC Levadian riveihin, jossa hän pelasi seuraavat kolme kautta. Hän oli voittamassa kaksi Viron mestaruutta kausilla 2013 ja 2014 sekä supercupin voiton kaudella 2013. Kaudella 2015 hän pelasi JK Narva Transin riveissä, mutta palasi seuraavaksi kaudeksi Levadian riveihin.

Kaljumäe siirtyi Suomeen keväällä 2017 PS Kemin Veikkausliiga-joukkueeseen 1+1 vuoden sopimuksella. Hän on pelannut kaksi kautta PS Kemin riveissä kaikkiaan 58 ottelua. Hän on ollut PS Kemin keskuspuolustuksen avainhamona kahtena Veikkausliigavuotenaan.

Maajoukkuetasolla Kaljumäe on edustanut monia Viron nuorten maajoukkueita 39 maaottelussa. Ensimmäisen miesten maaottelunsa Kaljumäe pelasi marraskuussa 2017 ja on pelannut sen jälkeen viisi maaottelua.

## Saavutukset
* Viron Meisterliigan mestaruudet vuosina 2013 ja 2014 FC Levadian riveissä
* Viron cupin voitot vuosina 2012 ja 2014 FC Levadian riveissä.

## Viitteet

## Lähteet
* 
* soccerway.com: Marek Kaljumäe
Vasylkivin piiri

**Vasylkivin piiri** () on yksi Ukrainan Kiovan alueen hallinnollisista piireistä.  Se sijaitsee Kiovan lounaispuolella. Vasylkivin piirin hallintokeskuksena on piirin sisälle jäävä Vasylkivin kaupunki, joka on Kiovan alueen alainen kaupunki (2. tason aluehallinnolinen yksikkö) eikä ole osa Vasylkivin piiriä.

Vasylkivin piirin väkiluvuksi arvioitiin 57&nbsp;560 ihmistä (1.1.2017) tai 35&nbsp;510 (1.7.2017). Kaupunkilaisia oli 21&nbsp;721 henkeä (1.1.2017), ja he asuivat jossain piirin neljästä kaupunkityyppisestä taajamasta Hlevah’a (смт Глеваха, 8&nbsp;881 as.), Hrebinky (смт Гребінки, 5&nbsp;656 as.), Doslidnytske (смт Дослідницьке, 1&nbsp;893 as.) ja Kalynika (смт Калинівка, 5&nbsp;291 as.). 


Вокзал Васильків I 001.jpeg|Vasylkivin rautatieasema.
Кожухівка. Михайлівська церква. 1820 р. Розширена у 1911 р.jpg|Pyhän Mikaelin kirkko Kožuh’ivkan kylässä.
## Lähteet

## Aiheesta muualla
Obuh’ivin piiri

**Obuh’ivin piiri** () on yksi Ukrainan Kiovan alueen piireistä. Piiri sijaitsee Kiovan etelänaapurina. Piirin hallintokeskus on Obuh’ivin kaupunki (33&nbsp;443 as., 2021)

Obuh’ivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kiovan alueen piirien lukumäärän seitsemään. Laajentuneen Obuh’ivin piirin pinta-alaksi tuli 2&nbsp;555,5 neliökilometriä.

Ukrainan tilastokeskus arvioi Obuh’ivin piirin väkiluvuksi 228&nbsp;829 (1.1.2021). Kaupunkilaisiksi luokiteltiin 60,5 prosenttia piirin asukkaista (138&nbsp;351 as.), mihin kuului seitsemän kaupungin (Bohuslav, Vasylkiv, Kaharlyk, Myronivka, Obuh’iv, Ržyštšiv, Ukrajinka) ja yhden kaupunkityyppisen taajaman (Kozyn) väestö. Ennen kesän 2020 aluehallinnon muutosta olemassaolleen Obuh’ivin piirin väkiluku oli oleellisesti pienempi (35&nbsp;544 ihmistä, arvio 1.1.2017)


Обуховский район.svg|Obuh’ivin piiri kattoi nykyistä suppeamman alueen ennen heinäkuun 2020 alueuudistusta.
Вокзал ст. Трипілля-Дніпровське.jpg| Trypillja-Dniprovsken rautatieasema Ukrajinkassa.
Beach in Ukrainka 3.jpg|Uimaranta Ukrajinkassa.

## Lähteet

## Aiheesta muualla

*obuhov.info  (obuhov.info)
Entex

**Entex Industries, Inc.** oli leluja ja pienoismalleja valmistava yritys, jonka perustivat G. A. "Tony" Clowes, Nicholas Carlozzi ja Nick Underhill vuonna 1970. Yrityksen päämaja sijaitsi Comptonissa Kaliforniassa. 

## Tuotteet
* Entex Select-A-Game (1981), käsikonsoli
* Entex Adventure Vision (1982)

## Kuvia

File:Entex-SelectAGame.jpg|Entex Select-A-Game
File:Entex-AdventureVision.jpg|Entex Adventure Vision

## Lähteet

## Aiheesta muualla
* Adventurevision.com
Titan (tietokone)

**Titan** oli **Atlas 2**-tietokoneen prototyyppi, jonka kehittivät Ferranti ja Cambridgen yliopisto 1960-luvulla. Tietokoneessa oli varhainen käyttöjärjestelmä *Temporary Supervisor by Swinnerton-Dyer*.

Tietokone oli yksinkertaistettu versio kaupallisesta Atlas-tietokoneesta, mutta maksoi silti yli miljoona puntaa.

## Lähteet
Sahlman

**Sahlman** on ollut muun muassa seuraavien henkilöiden sukunimi:

*Asko Sahlman (1955–2011), suomalainen näyttelijä
*Johannes Sahlman (1838–1916), suomalainen rovasti ja kirjailija
*Pehr Erik Sahlman (1774–1831), ruotsalainen virkamies ja vuorimestari.
Österholm

**Österholm** on sukunimi, joka on muun muassa seuraavilla henkilöillä:

*Hilda Österholm (1849–1925), suomalainen kauppias
*John Österholm (1896–1923), suomalainen jalkapalloilija
*John Österholm (1882–1960), suomalainen kansanedustaja (RKP)
*Patrik Österholm (1820-luku–1870), ruotsalainen rikollinen
Myoklonia

**Myoklonia** eli lihasnykiminen on yhden tai useamman lihaksen äkillistä tahdosta riippumatonta liikehdintää. Lihasnykäykset voivat tulla yksittäin tai sarjoissa. Hikka on myoklonia, joka saa pallean supistelemaan. 

Myoklonia liitetään moniin hermostosairauksiin. Näitä ovat muun muassa MS-tauti, Alzheimerin tauti, Parkinsonin tauti ja eräät epilepsian muodot, varsinkin myoklonusepilepsia.

## Lähteet
Titan (supertietokone)

**Titan** on Oak Ridge National Laboratoryssa sijaitseva Cray XK7 -mallin supertietokone. Tietokone oli maailman nopein vuonna 2012, kunnes seuraavana vuotena sen ohitti Tianhe-2.

Tietokone käyttää sekä AMD Opteron suorittimia että NVIDIA Kepler grafiikkasuorittimia GPGPU-laskentaan.
Käyttöjärjestelmänä on Crayn Linux-jakelu nimeltä Cray Linux.

Titan korvasi Jaguarin useiden päivityksien myötä.

Tietokone poistettiin käytöstä elokuussa 2019 ja purettiin kierrätettäväksi jotta tilaan voidaan asentaa tuleva eksaluokan supertietokone Frontier.

## Lähteet

## Aiheesta muualla
* Titanin tiedot TOP-500-sivustolla 
* Viralliset kotisivut
Sulkanen

**Sulkanen** on sukunimi, joka on muun muassa seuraavilla suomalaisilla henkilöillä:

*Aarno Sulkanen (s. 1940), näyttelijä
*Elis Sulkanen (1887–1963), toimittaja ja vasemmistoaktivisti
*Kari Sulkanen (s. 1944), voimistelunopettaja, yrittäjä ja yritysjohtaja, kauppaneuvos

## Muuta
* Sulkanen, järvi Juvalla
Nepalin kuningaskunta

**Nepalin kuningaskunta** () oli hindukuningaskunta, joka perustettiin vuonna 1768. Sen perusti kuningas Prithvi Narayan Shah, Gorkhan kuningaskunnan monarkki. Nepalin kuningaskunta oli olemassa 240 vuoden ajan, kunnes monarkia lakkautettiin vuonna 2008. 

## Lähteet

## Aiheesta muualla
Borodjankan piiri

**Borodjankan piiri** () oli yksi Ukrainan Kiovan alueen hallinnollisista piireistä.  Se sijaitsee Kiovan luoteispuolella. Piirin hallintokeskus oli Borodjankan kaupunkityyppinen taajama. 17. heinäkuuta 2020 toteutetussa Ukrainan aluehallinnon uudistuksessa piiri lakkautettiin; samalla sen alue yhdistettiin osaksi uutta Butšan piiriä. 

Borodjankan piirin väkiluvuksi arvioitiin 57&nbsp;485  (1.1.2017) tai 57&nbsp;103 (1.7.2017). Enemmistö väestöstä luokiteltiin kaupunkilaisiksi (35&nbsp;651 as., 1.1.2017), ja he asuvat jossain piirin viidestä kaupunkityyppisestä taajamasta: Borodjanka (13&nbsp;228 asukasta), Babyntsi (смт Бабинці, 2&nbsp;757 asukasta), Klavdijevo-Tarasove (смт Клавдієво-Тарасове, 5&nbsp;045 asukasta), Nemišajeve (смт Немішаєве, 7&nbsp;652 asukasta), Piskivka (смт Пісківка, 6&nbsp;969 asukasta). 

## Lähteet

## Aiheesta muualla
Caroline Costa

**Caroline Costa Subtil **on ranskalainen laulaja ja TV-juontaja, tunnettu uramaailmassa nimellä Caroline Costa.

## Uran alku ja Pop System
Caroline Costa syntyi 1996 Ranskassa. Costan äiti Laurence on ranskalainen ja isälle Joaquim portugalilainen. Costa oli menestynyt nuorena. Vuonna 2007, hänet valittiin kuusijäseniseen nuorista koostuvaan pop ryhmään nimeltä Pop System (joskus Popsystem). Ryhmä oli osa ranskalaista lastensarjaa lapiap!, jota lähetettiin Canal J-kanavalla. Pop System oli suosittu vuosina 2007–2008. Yhtye julkaisi singlen "Laissez-nous dire", joka menestyi Ranskan singlelistalla sijalle 12. Ryhmässä oli viisi muuta jäsentä Costan lisäksi.

## Sooloura
Costa aloitti soolouransa vuonna 2009. Hän teki dueton Abraham Mateon kanssa kappaleesta "Without You", jonka alkuperäinen esittäjä on espanjalainen näyttelijä ja pop laulaja Badfinger.

Costan ensimmäinen Ranskassa julkaistu single on hänen oma kappaleensa "Qui je suis", joka julkaistiin joulukuussa 2010. Julkaistu EP-levy sisältää kyseisen kappaleen ja instrumentaalisen version kappaleesta. Julkaisu sisältää myöski kappaleen "Mon secret" ja Costan oman sovituksen kappaleesta "Take A Bow"

Vuonna 2011 Costa julkaisi singlen "Je t'ai menti" duettona ruotsalaisen Ulrik Muntherin kanssa. Kappale on ranskankielinen versio Ulrik Muntherin tunnetusta kappaleesta "Kill For Lies". Single oli ennakkojulkaisu Costan studioalbumille, joka julkaistiin 5. maaliskuuta 2015.
Kalulu (orja)

**Ndugu M’Hali** tai **Kalulu** (n. 1865 – 28. maaliskuuta 1877) oli afrikkalainen orja sekä tutkimusmatkailijan ja toimittajan Henry Morton Stanleyn adoptiolapsi. Kalulu kuoli nuorena mutta lyhyen ikänsä aikana ehti käydä Euroopassa, Amerikassa sekä Seychelleissä. Hänelle omistettiin kirja, hänestä tehtiin vahanukke Madame Tussaudsin vahakabinettiin, ja hän oli vieraana David Livingstonen hautajaisissa.

## Lähteet
Lutuhynen piiri

**Lutuhynen piiri** (, ) oli yksi Ukrainan Luhanskin alueen eteläosan hallinnollisista piireistä. Sen hallinnollinen keskus oli Lutuhynen kaupunki (). Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Ukrainan aluehallinnollisessa uudistuksessa piiri liitettiin ainakin periaatteessa uuden Luhanskin piirin osaksi (suurimmalta osaltaan).

Lutuhynen piirin väkiluvuksi arvioitiin arvioitu 66&nbsp;328 (vuonna 2017). Selvä enemmistö väestöstä luokiteltiin kaupunkilaisiksi (48&nbsp;851 asukasta, 1.1.2017), ja he asuivat joko Lutuhynen kaupungissa (17&nbsp;738 as.) tai jossain piirin kahdeksasta kaupunkityyppisestä taajamasta: Bile (смт Біле, 6&nbsp;380 asukasta), Viloritšenskyi (смт Білоріченський, 3&nbsp;221 as.), Vrubivskyi (смт Врубівський, 1&nbsp;271 asukasta), Heorhijivka (смт Георгіївка, 6&nbsp;411 asukasta), Marija (смт Марія, 1&nbsp;048 asukasta), Uspenka (смт Успенка, 8&nbsp;717 asukasta), Tšeljuskinets (смт Челюскінець, 1&nbsp;113 asukasta) ja Jurjivka (смт Юр'ївка, 2&nbsp;952 asukasta).

## Lähteet

## Aiheesta muualla
South Uist

**South Uist** () on Skotlannin Ulko-Hebridien toiseksi suurin saari. Vuoden 2001 arvion mukaan saaren väkiluku oli 1&nbsp;818. Saarella on useita kiinnostusta herättäviä arkeologisia kohteita, muun muassa ainoa paikka Yhdistyneessä kuningaskunnassa, josta esihistoriallisia muumioita on löydetty.

## Lähteet

## Aiheesta muualla
Mika Lavento

**Mika Lavento** (s. 29. maaliskuuta 1962 Kajaani) on suomalainen arkeologi ja arkeologian professori Helsingin yliopistossa vuodesta 2004 alkaen. Lisäksi hän on toiminut Suomen arkeologisen seuran puheenjohtajana 1999–2002 ja Suomen muinaismuistoyhdistyksen puheenjohtajana 2010–2016.

## Lähteet
Layal Abboud

**Layal Abboud** (ليال عبود&#x200E;:layāl ʿab'boud; s. 15. toukokuuta 1982) on libanonilainen poplaulaja. Ennen laulajanuraansa hän oli poliisi ja tuli julkisuuteen *Studio El Fan* -kykyjenetsintäkilpailusta. Hän on julkaissut kaksi studioalbumia.

## Lähteet

## Aiheesta muualla
* 
* 
* Layal Abboud on YouTube 
* 
* Layal Abboud on Myspace
Battersbyn rautatieasema

**Battersbyn rautatieasema** on rautatieasema Battersbyn kylässä North Yorkshiressä. Se sijaitsee Esk Valley Linen varrella.

Asema avattiin 6. huhtikuuta 1858 nimellä **Ingleby Junction**. Se sai uudeksi nimekseen **Battersby Junction** 30. syyskuuta 1878. Nykyinen nimi otettiin käyttöön 1. toukokuuta 1893.

Asemaa käytti 1&nbsp;564 matkustajaa kaudella 2017–2018.

## Lähteet
* 

### Viitteet
Pwyll

**Pwyll** (kymriksi "ymmärrys" tai "käsitys") on alamaailman jumala, jota palvottiin muinaisessa Walesissa. Tarujen mukaan Pwyllin poika Pryderi toi siat alamaailmasta Walesiin.

Kelttiläisessä mytologiassa Pwyll oli Dyfedin kuningas. Dyfed oli kaunis maa, jossa oli maaginen, runsaudensarven kaltainen kattila. Pwyll ystävystyi Arawnin kanssa, joka oli Annwnin eli alamaailman kuningas. He vaihtoivat vuodeksi ja päiväksi hahmoa ja kuninkuuksia, ja näin Pwyll sai nimen *Pwyll Pen Annwn*, "Pwyll Annwnin johtaja". Pwyll päihitti kilpailijansa Gwawlin ja voitti jumalatar Rhiannonin rakkauden. Pwyll ja Rhiannon saivat pojan, Pryderin, jonka Gwawl sieppasi. Myöhemmin Pryderi palautettiin vanhemmilleen ja tämä seurasi isäänsä sekä Dyfedin että Annwnin hallitsijana.

Kuningas Arthuriin liittyvissä legendoissa Pwyllin kattila muuntui Graalin maljaksi ja Pwyll esiintyi Pelleksenä, Graalin vartijana.

Pwyllin tarina on julkaistu Jani Koskisen suomentamana teoksessa *Pwyll, Dyfedin ruhtinas - kymriläinen kansantaru* (2021, Books on Demand).
 
## Katso myös
* Mabinogion

## Lähteet
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet

## Kirjallisuutta
Rolleston, T. W.: *Celtic Myths and Legends*. Lontoo: Bracken Books London.  (s. 356-364)
Rhiannon

**Rhiannon** on kelttiläisessä mytologiassa walesilainen vastine gallialaiselle hevosjumalalle Eponalle sekä irlantilaiselle Macha-jumalattarelle.

Rhiannon tunnetaan parhaiten keskiaikaisesta Mabinogion-tarukokoelmasta, jossa Rhiannon kohtaa kuningas Pwyllin ja jonka kanssa menee naimisiin. Myöhemmin Rhiannonia syytetään väärin perustein lapsensa murhasta, ja hän joutuu hevosena kuljettamaan vierailijoita kuninkaanlinnaan. Toisen tarinan mukaan hänet pakotettiin pitämään aasin länkiä.

## Lähteet
Jäänmurtaja Ilmarinen

**Jäänmurtaja Ilmarinen** oli talvina 1919–1922 Suomen valtion käytössä ollut venäläinen jäänmurtaja. Sen alkuperäinen nimi oli *Silats*.

## Historia
Alus saapui keväällä 1918 Kotkaan noutamaan sinne jääneitä punakaartilaisia ja muutamia venäläisiä, mutta joutui pidätetyksi. Alus kunnostettiin ja se sai väliaikaisen nimen *Ilmarinen*.

Uusi murtaja otti osaa avustustehtäviin talven 1919; se muun muassa oli paikalla kun C-luokan torpedoveneet tuhotuivat jäissä Koiviston rannikolla. Murtaja osoittautui tämän talven aikana toivottomaksi tapaukseksi, joten kaksi seuraavaa talveaan Suomessa se vietti riisuttuna. Alus palautettiin Neuvostoliitolle vuonna 1922 ja nämä puolestaan palauttivat Suomelle jäänmurtaja Avancen. Murtaja *Silats* palasi Neuvostoliittoon ja sen kohtalosta ei ole tietoja.

## Lähteet
* 
* 
* Jorma Pohjanpalo: 100 vuotta Suomen talvimerenkulkua
Rhiannon (täsmennyssivu)

**Rhiannon** voi viitata seuraaviin asioihin:

* Rhiannon, walesilainen jumalatar
* 16912 Rhiannon, Maan lähelle tuleva asteroidi
* Rhiannon, Fleetwood Macin kappale.
Di-isopropanoliamiini

**Di-isopropanoliamiini** eli **DIPA** on alkanoliamiineihin eli aminoalkoholeihin kuuluva alifaattinen orgaaninen yhdiste. Yhdistettä voidaan käyttää muiden yhdisteiden valmistukseen, happamien teollisuuskaasujen puhdistamiseen sekä stabilointiaineena.

## Ominaisuudet
Di-isopropanoliamiini on huoneenlämpötilassa väritöntä kiteistä ainetta. Se on hyvin hygroskooppista, minkä vuoksi se usein esiintyy nesteenä tai pastana. Di-isopropanoli liukenee erittäin hyvin veteen sekä vähäisemmissä määrin poolisiin orgaanisiin liuottimiin. Yhdiste reagoi alkoholeille ja amiineille tyypillisesti ja se on esimerkiksi keskivahva emäs. Kuumennettaessa voimakkaasti di-isopropanoliamiinin vesiliuosta muodostuu 2,6-dimetyylimorfoliinia. Di-isopropanoliamiini ärsyttää ihoa, silmiä ja hengitysteitä. Koska yhdiste on emäksistä sille altistumisesta voi seurata syövytysvammoja.

## Valmistus ja käyttö
Di-isopropanoliamiinia valmistetaan ammoniakin ja propyleenioksidin välisellä reaktiolla. Reaktion ensimmäisessä vaiheessa muodostuu isopropanoliamiinia. Di-isopropanoliamiinia käytetään emäksenä absorboimaan esimerkiksi polttoprosesseissa muodostuvista kaasuseoksista happamia kaasuja kuten hiilidioksidia tai vetysulfidia. Lisäksi sitä voidaan käyttää hiuslakoissa, emulgaattorina sekä pinta-aktiivisten aineiden, tekstiilikemikaalien ja hyönteismyrkkyjen valmistamiseen.
:

## Lähteet
Minimaalinen hallinto

**Minimaalinen hallinto** (MVM eli Minimum Viable Management) tarkoittaa hallinnollisten tehtävien vähentämistä mahdollisimman alhaiselle tasolle. Hallinnollisia tehtäviä tehdään vain sen verran kuin tarvitsee.

Minimaalisen hallinnon perusidea on hallinnollisten tehtävien minimointi. Työnantaja joutuu välttämättä tekemään hallinnollisia tehtäviä, mutta MVM-mallissa niiden määrä yritetään minimoida. Koko mallin idea on pienentää organisaation sisäistä hallinnolista kuormaa, jolloin työntekijöille jää enemmän aikaa arvoa tuottavaan toimintaan

Johtaja voi vähentää johtamiseen käytettyä aikaa luomalla ympäristön, jossa työntekijät toimivat itseohjautuvasti.

Työntekijälähtöisestä päätöksenteosta ja siten ylhäältä päin tulevan hallinnon vähentymisestä kertoo Goforen työsuhdepolkupyöräedun syntyminen: "Sitä suunnitellessa pallottelimme erilaisia vaihtoehtoja kuten polkupyörien liisaamista, ostamista firmalle tai jonkinlaista työntekijöiltä firmaan virtaavaa polkupyörien kuittisirkusta, joka johtaisi palkan uudelleen laskentaan toteutuneen mukaan.

Polkupyöräedun toteutukseksi valitsimme työntekijöille maksettavan vakiosumman palkan päälle. Sen saa kun ei lunasta työsuhdematkalippua tai auton pysäköintietua. Hallinnolle helppoa ja työntekijä saa edun helposti yhdellä ilmoituksella."

## Katso myös
* Yritysjohtaminen

## Lähteet
Petra Ahola

**Petra Ahola** (ent. Saaristo) on suomalainen näyttelijä.

## Ura

Petra Ahola on valmistunut teatteritaiteen maisteriksi Tampereen yliopiston viestinnän, median ja teatterin yksiköstä vuonna 2009. Samana vuonna hänet kiinnitettiin Tampereen Työväen Teatteriin, jossa hänet on nähty useissa roolissa. Hänen merkittävimpiin töihinsä Työväen Teatterissa lukeutuvat *Kärpäset* (Puro), *[[Chicago (musikaali)|Chicago]]* (Roxie), *[[Anna Liisa]]* (Pirkko), *Kainon laulu* (Kaino), *Viita 1949* (Kukunor), *Tytöt 1918* (Lempi) sekä *Tämä on ryöstö* (Oikku).

## Yksityiselämä

Petra Ahola asuu Tampereella ja on naimisissa näyttelijä Jari Aholan kanssa.

## Filmografia

* *Hahtumetsän tarinoita* (2007)
* *[[Mun ainoot 30 minsaa]]* (2012)
* *[[Pirjo (televisiosarja)|Pirjo]]* (2018–2019)
* *Lasten tasavalta* (2020)
* *[[Koskinen (televisiosarja)|Koskinen]]* (2021–2022)
* *[[Joulukalenteri: Kiltteyskriisi Korvatunturilla]]* (2024)

## Teatteri

## Lähteet

## Aiheesta muualla

* 
* 
*
Agronic

**Agronic Oy** on suomalainen maatalouskonevalmistaja, jonka tehtaat sijaitsevat Haapavedellä Pohjois-Pohjanmaalla. Yritys on perustettu vuonna 1993.

Yrityksen tuotteita ovat Rock Tornado kivenkeräyskone, MultiBaler ja AMC yhdistelmäpaalaimet, WR500, WR600 ja WR700 karhottimet, SII, HXA ja HS lietevaunut, Keltec paalileikkurit, rehunjakovaunu, vetoletkulevittimet sekä muut koneet ja tarvikkeet. Noin puolet tuotannosta menee vientiin ympäri maailman. Suoria ja välillisiä vientimaita on yhteensä yli 20. Agronic Oy toimii kansainvälisten standardien ISO 9001 ja ISO 14001 mukaisesti. 

Agronic Oy tarjoaa asiakkailleen kattavat huolto- ja varaosapalvelut sekä käyttökoulutuksen automatisoituihin lietevaunuihin ja paalaimiin. Suurimmalle osalle tuotteista on myös myönnetty Avainlippu-tunnustus Suomessa tehdystä työstä. 

Vuonna 2004 Haapaveden kaupunki on myöntanyt yrittäjäpalkinnon ja vuonna 2011 se sai Valtakunnallisen Yrittäjäpalkinnon.

Suomessa Agronic Oy:n jälleenmyyjänä toimii Hankkija Oy. Kaikki maatalouskoneet voidaan ostaa myös suoraan tehtaalta.

Agronic Oy:n tytäryhtiö Prodevice Oy kehittää ja valmistaa ohjelmistoja ja elektronisia ohjausjärjestelmiä.

## Lähteet
Hilander

**Hilander** on sukunimi, joka on muun muassa seuraavilla suomalaisilla henkilöillä:

*Heikki Hilander, imitaattori, ääniakrobaatti, juontaja ja ääninäyttelijä
*Mika Hilander (s. 1983), jalkapalloilija
*Pirkko-Liisa Lehtosalo-Hilander (o.s. *Lehtosalo,* s. 1934), arkeologi ja filosofian tohtori.
Lehtosalo

**Lehtosalo** on sukunimi, joka on muun muassa seuraavilla henkilöillä:

*Jorma Lehtosalo (s. 1945), urheiluvalmentaja ja entinen meloja
*Marko Lehtosalo, *Markoolio* (s. 1975), ruotsinsuomalainen artisti
*Pauli Lehtosalo (1910–1989), ministeri (Maalaisliitto) ja lakimies
*Pirkko-Liisa Lehtosalo-Hilander (s. 1934), arkeologi ja filosofian tohtori
Sergei Mošnikov

**Sergei Mošnikov** (s. 7. tammikuuta 1988 Pärnu, Viro) on virolainen jalkapalloilija, joka on pelannut Suomessakin Veikkausliiga-seura PS Kemissä kaudella 2017. Hänen pelipaikkansa on keskikenttä.

Mošnikov aloitti uransa kotipaikkansa Pärnun Vapruksessa, josta hän siirtyi vuodeksi Hollantiin Heerenveniin sen junioriakatemiaan. Palattuaan Viroon hän pelasi kuusi kautta 2006-11 tallinnalaisen FC Floran riveissä ja saavutti kaksi Viron mestaruutta kausilla 2010 ja 2011 sekä hopeaa kausilla 2007 ja 2008. Kaudella 2011 Mošnikov valittiin Meisterligan parhaaksi pelaajaksi. Sen jälkeen Mošnikov siirtyi Puolaan, jossa hän pelasi kaksi kautta ja sen jälkeen kauden Kazakstanissa. Kauden 2014 lopulla hän palasi jälleen Floraan. Kauden 2015 hän pelasi jälleen Kazakstanissa, mutta palasi kaudeksi 2016 Viroon FC Infonet Tallinnan riveihin ja oli voittamassa kolmatta Viron mestaruutta. Kauden 2017 Mošnikov pelasi ulkomailla - keväällä 2017 Valko-Venäjällä ja elokuusta alkaen Suomessa Veikkausliigan PS Kemissä.

Viron pääsarjassa Meistriliigassa Mošnikov on pelannut 191 ottelua, joissa hän on tehnyt 36 maalia. Maajoukkuetasolla Mošnikov on edustanut monia Viron nuorten maajoukkueita yli 30 maaottelussa sekä 35 kertaa Viron miesten maajoukkuetta.

## Lähteet
* 
* soccerway.com: Sergei Mošnikov

### Viitteet
Robert Thomas (ohjaaja)

**Robert Thomas** (28. syyskuuta 1927 Gap, Hautes-Alpes – 3. tammikuuta 1989 Pariisi) oli ranskalainen kirjailija, näyttelijä ja elokuvaohjaaja. Hänen tuotantonsa käsittää sekä draamaa että komediaa.

## Ura
Thomas muutti 18-vuotiaana Pariisiin ja työskenteli avustajana kymmenissä elokuvissa. Huonosti menestyneiden käsikirjoitusten jälkeen hän teki läpimurron jännitysnäytelmällään *Piège pour un homme seul* (1960), joka sai suuren suosion pariisilaisteatteri Bouffes-Parisiens'issa. Näytelmä menestyi myös Saksassa nimellä *Die Falle*, Suomessa siitä tehtiin televisioelokuva *[[Ansa (televisioelokuva)|Ansa]]* vuonna 1981.
Thomas kirjoitti myös muun muassa  teatterikappaleen *Huit Femmes*, josta François Ozon teki filmatisoinnin *[[8 naista|8 femmes]]* vuonna 2001. Teatteriammattilainen Robert Thomas työskenteli vuodesta 1970 aina kuolemaansa vuonna 1989 pariisilaisen Théâtre Edouard VII:n ohjaajana.
Thomas ohjasi myös muutaman elokuvan, kuten *La Bonne Soupe* (1963) ja *Patate* (1964).

## Näytelmiä
*Piège pour un homme seul
*Huit Femmes
*Le Deuxième Coup de feu
*Assassins associés suivi de Deux chats et… une souris
*La Perruche et le Poulet
*Freddy
*Double Jeu
*La Chambre mandarine
*La Louve
*Le Corbeau et la grue
*Le Nouveau Nez
*Les Bâtards
*Princesse Baraka

## Lähteet ja viitteet

## Aiheesta muualla
*Système universitaire de documentation
*Library of Congress
*KATALOG DER DEUTSCHEN NATIONALBIBLIOTHEK
*DER SPIEGEL 1/1962
Live Intrusion

**Live Intrusion** on yhdysvaltalaisen thrash metal -yhtye Slayerin VHS- ja DVD-julkaisu, joka julkaistiin vuonna 1995 VHS:nä ja DVD:nä vuonna 2003 levymerkillä American Visuals.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Tom Araya – basso, laulu
* Jeff Hanneman – kitara
* Kerry King – kitara
* Paul Bostaph – rummut

## Aiheesta muualla
* 
* ''Live Intrusion'' discogs.com -sivustolla
Vitamin

**"Vitamin"** on bulgarialaisen pop-folk -laulaja Andrean single, joka julkaistiin 9. kesäkuuta 2017.

## Lähteet
Paavo Järvinen

**Paavo Akseli Järvinen** (1. maaliskuuta 1900 Sääksmäki – 4. elokuuta 1958 Tampere) oli suomalainen punakaartilainen, jonka vuoden 1918 sisällissodasta kertova omaelämäkerrallinen romaani julkaistiin vuonna 2017. Myöhemmältä ammatiltaan hän oli teknikko, joka teki työuransa teollisuudessa.

## Elämä
Paavo Järvinen syntyi Sääksmäen Huittulan kylässä itsellinen Juho Kustaa Antinpojan ja Adolfina Juhontyttären perheeseen. Hänen isänsä kuoli tapaturmaisesti pojan ollessa kaksivuotias. Kansakoulun jälkeen Järvinen opiskeli Lahden kansanopistossa ja oli myöhemmin teollisuustyöläisenä Helsingissä. Sisällissodan alettua Järvinen liittyi 17-vuotiaana Helsingin punakaartiin ja osallistui Hämeen rintaman taisteluihin. Hän kuului myös kotipitäjäänsä Sääksmäkeä kiertäneeseen punaisten ratsu-osastoon. Sodan loppuvaiheessa Järvinen joutui Hämeenlinnan vankileirille. Vapautumisensa jälkeen hän muutti 1920-luvulla Tampereelle, jossa hän työskenteli Tammerkosken voimalaitoksen käyttöpäällikkönä. Hän avioitui Eelin Maria Korhosen (1900–1973) kanssa 1926, ja perheeseen syntyi neljä lasta. Järvinen kuoli liikenneonnettomuudessa aiheutuneisiin vammoihin Tampereen yleisessä sairaalassa vuonna 1958. Rekka-auto ja taksi tulivat ohitustilanteessa rinnakkain Järvisen mopoa vastaan, jolloin Järvinen suistui ojaan ja sai vaikean päävamman.

## Kirjallinen tuotanto
Järvinen alkoi kirjoittaa vuonna 1954 Väinö Linnan innoittamana. Hän tarjosi omaelämäkerrallista *[[Kovaa aikaa]]* -romaaniaan WSOY:lle ja Karistolle, mutta teokselle ei löytynyt kustantajaa. Sisällissotaa tutkinut historioitsija Tuomas Hoppu sai käsikirjoituksen haltuunsa 2000-luvun alussa, ja lopulta se julkaistiin vuonna 2017. Romaanin alkusanat ja selitykset kirjoittanut Hoppu pitää teosta historiallisesti tärkeänä dokumenttina, joka hänen mukaansa haastaa jopa Väinö Linnan tulkinnan sisällissodasta. Järvisen näkemys sodan tapahtumista on hyvin sovitteleva ja jopa valkoisia ymmärtävä. Hän kertoo myös punaisten sotarikoksista ja pitää aseellista kapinaa suurena virheenä. Hoppu on luonnehtinut Järvistä poliittisilta näkemyksiltään tannerilaiseksi. *Kovaa aikaa* -romaanin lisäksi Järvinen ehti kirjoittaa novelleja, joista kaksi julkaistiin *[[Maaseudun Tulevaisuus|Maaseudun Tulevaisuudessa]]*. 

## Teokset
*

## Lähteet
On Stage (Elvis Presleyn albumi)

__NOTOC__
**On Stage** on Elvis Presleyn kesäkuussa 1970 julkaistu livealbumi. Se äänitettiin saman vuoden helmikuussa Las Vegasissa. Levy sisältää monia cover-kappaleita, joita Elvis ei ollut aiemmin esittänyt konserteissaan. Elvis toimi albumin sovittajana.

Albumi debytoi Yhdysvalloissa Billboard 200 -listan sijalla 13. Suomessa se nousi kymmenennelle sijalle, ja pysyi listalla yhteensä neljä viikkoa.

## Kappaleet
### A-puoli
#
#
#
#
#

### B-puoli
#
#
#
#
#

## Kokoonpano
* Elvis Presley – laulu, kitara
* James Burton – kitara
* John Wilkinson – kitara
* Charlie Hodge – kitara
* Jerry Scheff – basso
* Glen D Hardin – piano
* Bob Lanning – rummut
* The Sweet Inspirations – taustalaulu
* The Imperials Quartet – taustalaulu
* Bobby Morris with the Bobby Morris Orchestra

## Arvostelut
* Allmusic: 
* The Rolling Stone Album Guide: 

## Lähteet
Helena Wallo

**Helena Wallo** **(Vallo**) on suomalainen tapahtumakouluttaja, kirjailija ja puhuja. Koulutukseltaan hän on markkinointiekonomi ja pedagogi. Helena perusti oman yrityksensä Faustus Oy:n vuonna 2007, ja yritystoiminnan lisäksi hän työskentelee myös kehittämispäällikkönä ja näyttötutkintomestarina Markkinointi-instituutissa. Ennen oman yrityksen perustamista Helena on toiminut mm. markkinointipäällikkönä ja markkinointijohtajana IT- ja vakuutusaloilla. 

Helena pitää tapahtumajärjestämisen koulutuksia ja webinaareja, kirjoittaa blogeja sekä käy puhumassa erilaisissa tilaisuuksissa ja valmennuksissa.

## Tapahtumamarkkinoinnin kehittäminen
Helena on luonut rekisteröidyn ”Onnistuneen tapahtuman mallin”. Hän toimii sekä kotimaisten Evento Awards- ja Mesoaja-palkintojen tuomarina, että kansainvälisten alan tapahtumien, Eventex Awardsin ja Baltic for Eventsin, tuomarina / moderaattorina.. Lisäksi Helena on kokous- ja tapahtuma-alan yhdistyksen MPI Finlandin hallituksen jäsen ja tuleva puheenjohtaja.

## Teokset
Helena on julkaissut kirjan *Isännyyden ihanuus*, ja yhdessä KTM, henkilöstönkehittäjä Eija Häyrisen kanssa kirjan *Tapahtuma on tilaisuus*. *Tapahtuma on tilaisuus* -kirja on tapahtumajärjestäjän opas, ja siitä on julkaistu viides uudistettu laitos vuonna 2016.

## Lähteet
The Unholy Alliance

__NOTOC__
**The Unholy Alliance** on Slayerin, Mastodonin, Lamb of Godin, Children of Bodomin ja Thine Eyes Bleedin DVD-julkaisu, joka julkaistiin 12. lokakuuta 2007 levymerkillä American Recordings.

## Kappaleet
### Slayer
# 
# 
# 
# 
# 
# 
# 
# 
# 
# 

### Mastodon
#  
# 
# 

### Lamb of God
#  

### Children of Bodom
#  
# 

### Thine Eyes Bleed
#  

## Kokoonpano
### Slayer
* Tom Araya – basso, laulu
* Jeff Hanneman – kitara
* Kerry King – kitara
* Dave Lombardo – rummut

### Mastodon
* Brent Hinds – kitara, laulu
* Troy Sanders – basso, laulu
* Brann Dailor – rummut, laulu
* Bill Kelliher – kitara, taustalaulu

### Lamb of God
* Randy Blythe – laulu
* Mark Morton – kitara
* Willie Adler – kitara
* John Campbell – basso
* Chris Adler – rummut

### Children of Bodom
* Alexi "Wildchild" Laiho – laulu, soolokitara
* Roope Latvala – rytmikitara
* Henkka T. Blacksmith – basso
* Janne Wirman – koskettimet
* Jaska W. Raatikainen – rummut

### Thine Eyes Bleed
* Justin Wolfe – laulu
* Jeff Phillips – kitara
* John Araya – basso
* Darryl Stephens – rummut

## Aiheesta muualla
*